Marijanas Čapskis-Hutenas

Marijanas Čapskis-Hutenas (1816 m. kovo 30 d. Lachvoje, Bresto sritis – 1875 m. birželio 10 d. Vieckovice, Poznanės vaivadija) – lenkų romantizmo tapytojas, grafikas, gamtininkas.

 Biografija 
Po 1832 m. studijavo Berlyno dailės akademijoje, apie 1840 m. Charkovo universitete (teisę). 1844–1875 m. gyveno Kijeve, Kėdainiuose, Voluinėje, Tomske (čia 1864–1867 m. ištremtas už 1863 m. sukilimo rėmimą), Tartu, Vieckovicuose.

Nutapė romantinių kompozicijų (Raiti kazokai, Raitelis su turbanu), nupiešė portretų, peizažų (Namas Miropolyje), sukūrė raižinių (Teterovo ežero pakrantės vaizdas). Parašė vieną pirmųjų bitininko vadovų lenkų kalba (1863 m. J. Znamirowskio slap.), knygą „Visuotinė žirgo istorija“ su atlasu (Historia powszechna konia, 3 t., 1874 m.), kurią iliustravo savo piešiniais (žinomi iš M. Busso litografijų). 1856 m. Dūkšto bažnyčioje (neišlikusi) buvo Marijano nutapytas paveikslas Šv. Jozapas.

 Šaltiniai 

 Nuorodos 

Kategorija:Huten-Čapskiai
Kategorija:1863 m. sukilėliai
Kategorija:Lenkijos tapytojai
Kategorija:Lenkijos grafikai
Kategorija:Maršalkos